ai4bharat/Pralekha huggingface dataset:
প্রধানমন্ত্রীরদপ্তর
অন্যান্য অনগ্রসর শ্রেণীর সাংসদদের একটি প্রতিনিধিদল প্রধানমন্ত্রীর সঙ্গে সাক্ষাৎ করল
নয়াদিল্লি, ০৭ আগস্ট, ২০১৮
অন্যান্য অনগ্রসর শ্রেণীর  সাংসদ ও বিজেপি নেতাদের একটি প্রতিনিধিদল মঙ্গলবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করে।
প্রতিনিধিদলের সদস্যরা অন্যান্য অনগ্রসর শ্রেণী কমিশনকে সাংবিধানিক মর্যাদা প্রদান করার জন্য প্রধানমন্ত্রীকে ধন্যবাদ দেন। সদস্যরা বলেছেন, এই ঐতিহাসিক পদক্ষেপ ওবিসি সম্প্রদায়কে শক্তিশালী করতে সাহায্য করবে।
প্রতিনিধিদলটির সদস্যদের সহায়তা ও সমর্থনের জন্য প্রধানমন্ত্রী তাঁদের ধন্যবাদ জানান। বিশেষ করে, তৃণমূল-স্তরে ওবিসি সম্প্রদায়ের আরও উন্নয়নের জন্য নিরবচ্ছিন্ন কাজ করে যেতে প্রধানমন্ত্রী প্রতিনিধিদলটিকে উৎসাহিত করেন। ওবিসি সম্প্রদায়ের মানুষের অধিকার সম্বন্ধে সচেতন করে তোলার জন্য প্রধানমন্ত্রী প্রতিনিধিদলটির প্রতি আহ্বান জানান।
সাক্ষাৎকালে কেন্দ্রীয় মন্ত্রী শ্রী ধর্মেন্দ্র প্রধান ও শ্রী সন্তোষ কুমার গাঙ্গোয়ার সেখানে উপস্থিত ছিলেন।
SSS/BD/SB……
(Visitor Counter : 66
পরিবেশওঅরণ্যমন্ত্রক
বন্যপ্রাণীদের বিদ্যুৎস্পৃষ্ট হওয়ার দুর্ঘটনা থেকে রক্ষা করতে পদক্ষেপ
নয়াদিল্লি, ২০ মার্চ, ২০২২
বন্যপ্রাণী সংরক্ষণের মূল দায়িত্ব রাজ্য সরকার ও কেন্দ্রশাসিত অঞ্চলের প্রশাসনের উপর বর্তায়। ওয়াইল্ড লাইফ ক্রাইম কন্ট্রোল ব্যুরো থেকে প্রাপ্ত তথ্য অনুযায়ী, ২০১৯ সালে বিদ্যুৎ স্পৃষ্ট হয়ে বন্যপ্রাণী মৃত্যুর ঘটনা ঘটেছে ২২টি। ২০২০-তে ১০ এবং ২০২১ – এ এ ধরনের ১৬টি ঘটনা ঘটেছে।
বন্যপ্রাণী মৃত্যুর ঘটনার সঙ্গে যুক্ত থাকার অভিযোগে ২০১৯ সালে ৬১ জন, ২০২০ সালে ৮ জন এবং ২০২১ সালে ৩০ জন গ্রেপ্তার হয়েছে। মানুষ ও বন্যপ্রাণীর সঙ্গে সংঘাত কমাতে এবং বন্যপ্রাণীরা যাতে বিদ্যুৎ স্পৃষ্ট না হয়, তার জন্য বেশ কিছু পদক্ষেপ নেওয়া হয়েছে।
১) বন্যপ্রাণী সংরক্ষণ, ব্যাঘ্র ও হস্তি সংরক্ষণ প্রকল্পের মাধ্যমে রাজ্য/কেন্দ্রশাসিত অঞ্চলগুলিকে অভয়ারণ্যে বন্যপ্রাণীর জন্য জলের ব্যবস্থা করতে, মাটির সংরক্ষণ, চোরাশিকার রুখতে প্রয়োজনীয় শিবির তৈরি, বন্যপ্রাণীদের চিকিৎসার পরিকাঠামো গড়ে তোলার জন্য আর্থিক সাহায্য দেওয়া হয়।
২) ২০১৬ সালে কম্পেনশনারী অ্যাফরেস্টেশন ফান্ড আইন অনুযায়ী, বন্যপ্রাণীদের সংরক্ষণ, উদ্ধার হওয়া বন্যপ্রাণীদের জন্য বিশেষ কেন্দ্র গড়ে তুলতে আর্থিক সহায়তা দেওয়া হচ্ছে।
৩) পরিবেশ, বন ও জলবায়ু পরিবর্তন মন্ত্রক, জাতীয় মহাসড়ক কর্তৃপক্ষ, জাতীয় ব্যাঘ্র সংরক্ষণ কর্তৃপক্ষ এবং বিশ্ব ব্যাঙ্কের সঙ্গে আলোচনাক্রমে ওয়াইল্ড লাইফ ইন্সটিটিউট অফ ইন্ডিয়া পরিকাঠামো নির্মাণের সময় বেশ কিছু পরিবেশ-বান্ধব ব্যবস্থাপনা তৈরি করতে প্রয়োজনীয় নীতি-নির্দেশিকা প্রকাশ করেছে।
৪) হাতি যাতে বিদ্যুৎস্পৃষ্ট না হয়, তার জন্য বিদ্যুৎ পরিবাহী তারগুলি ভূ-পৃষ্ঠ থেকে নিয়ম অনুযায়ী, যথাযথ উচ্চতায় স্থাপন করার জন্য সংশ্লিষ্ট কর্তৃপক্ষকে প্রয়োজনীয় ব্যবস্থা নিতে অনুরোধ করা হয়েছে।
৫) ১৯৭২ সালের বন্যপ্রাণী সংরক্ষণ আইনের ৩৮ – এর ৫ নম্বর ধারানুসারে প্রতিটি ব্যাঘ্র অভায়ারণ্যের সুরক্ষার জন্য জাতীয় ব্যাঘ্র সংরক্ষণ কর্তৃপক্ষ প্রয়োজনীয় নীতি-নির্দেশিকা প্রকাশ করেছে।
৬) বন্যপ্রাণীরা যাতে বিদ্যুৎস্পৃষ্ট না হয়, তার জন্য ডব্লিউসিসিবি রাজ্য/কেন্দ্রশাসিত অঞ্চলগুলিকে প্রয়োজনীয় নীতি-নির্দেশিকা জারি করেছে।
লোকসভায় আজ এই তথ্য জানিয়েছেন পরিবেশ, বন ও জলবায়ু পরিবর্তন মন্ত্রকের ভারপ্রাপ্ত প্রতিমন্ত্রী শ্রী অশ্বিনী কুমার চৌবে।
CG/CB/SB
(Visitor Counter : 351
প্রধানমন্ত্রীরদপ্তর
প্রধানমন্ত্রী যৌথভাবে যোগবাণী-বিরাটনগরে দ্বিতীয় সুসংহত চেক পোস্টের উদ্বোধন করবেন
নয়াদিল্লি, ২০ জানুয়ারি, ২০২০
প্রধানমন্ত্রী শ্রী নরেন্দ্র মোদী নেপালের প্রধানমন্ত্রী শ্রী কে পি ওলির সঙ্গে যৌথভাবে আগামীকাল যোগবাণী-বিরাটনগরে দ্বিতীয় সুসংহত চেক পোস্টের উদ্বোধন করবেন। ভারত-নেপাল সীমান্ত দিয়ে সাধারণ মানুষের যাতায়াত এবং বাণিজ্যিক সুবিধার্থে যোগবাণী-বিরাটনগরে এই দ্বিতীয় সুসংহত চেক পোস্ট ভারতের অর্থ সাহায্যে গড়ে তোলা হচ্ছে।
ভারত ও নেপালের প্রধানমন্ত্রীরা দ্বিপাক্ষিক সহযোগিতায় ভূমিকম্প পরবর্তী পর্যায়ে গৃহ নির্মাণ প্রকল্পের উল্লেখযোগ্য অগ্রগতি খতিয়ে দেখবেন। ভারত গোরখা ও নুয়াকোট জেলায় ৫০ হাজার গৃহ নির্মাণের যে প্রতিশ্রুতি দিয়েছিল তার মধ্যে ৪৫ হাজার গৃহ ইতিমধ্যেই নির্মিত হয়েছে।
CG/SS/DM
(Visitor Counter : 54
প্রধানমন্ত্রীরদপ্তর
বিশ্ব পিটি দিবসে ফিজিওথেরাপিস্টদের অবদানের প্রশংসা করেছেন প্রধানমন্ত্রী
নয়াদিল্লি, ০৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী সকলের স্বাস্থ্য সুরক্ষায় ফিজিওথেরাপিস্টদের ভূমিকার প্রশংসা করেছেন।
এক ট্যুইট বার্তায় প্রধানমন্ত্রী বলেছেন, “আজ বিশ্ব পিটি দিবসে আমি সকল ফিজিওথেরাপিস্টদের প্রশংসা করি, যাঁরা সকলের স্বাস্থ্য সুরক্ষায় গুরুত্বপুর্ণ ভূমিকা পালন করেন। আমরা ফিজিওথেরাপি-কে আরও জনপ্রিয় করে তুলব এবং এর আধুনিকীকরণের জন্য সবরকমের উদ্যোগ গ্রহণ করবো”।
PG/CB/SB
(Visitor Counter : 63
প্রধানমন্ত্রীরদপ্তর
ভারতরত্ন নানাজী দেশমুখের জন্ম জয়ন্তীতে প্রধানমন্ত্রীর শ্রদ্ধার্ঘ্য
নতুন দিল্লি, ১১ অক্টোবর, ২০২১
প্রধানমন্ত্রী শ্রী নরেন্দ্র মোদী ভারতরত্ন নানাজী দেশমুখের জন্ম জয়ন্তীতে শ্রদ্ধাজ্ঞাপন করেছেন।
এক ট্যুইট বার্তায় প্রধানমন্ত্রী বলেছেন;
“মহান দূরদর্শী, ভারতরত্ন নানাজী দেশমুখের জন্ম জয়ন্তীতে প্রণাম। তিনি আমাদের গ্রামের উন্নয়ন এবং পরিশ্রমিক কৃষকদের ক্ষমতায়ণের জন্য নিজেকে নিয়োজিত করেছিলেন। নানাজীর জন্ম শতবার্ষিকী উপলক্ষে ২০১৭ সালে আমি যে ভাষণ দিয়েছিলাম তা সকলের সঙ্গে ভাগ করে নিচ্ছি - https://t.co/KeWUhBvnPt https://t.co/jVkaRo4e9F”
CG/SS/SKD/
(
যোগাযোগওতথ্যপ্রযুক্তিমন্ত্রক
পোড়া মাটির মন্দিরের কাহিনী এবার ডাকটিকিটে
কলকাতা, ১৭ আগস্ট, ২০২০
ডাকবিভাগের পশ্চিমবঙ্গ শাখা ‘ভারতের পোড়া মাটির মন্দির গুলির কাহিনীকে এবার প্রকাশ করল ডাকটিকিটে। এই শাখা ‘ভারতের টেরাকোটার মন্দির’-এর উপর সাতটি স্মারক ডাকটিকিট প্রকাশ করেছে। এই সাতটি ডাকটিকিটে স্থান পেয়েছে পশ্চিমবঙ্গের বাঁকুড়া জেলার বিষ্ণুপুরের মদনমোহন মন্দির, শ্যাম রাই মন্দির, জোড় বাঙলা মন্দির, পূর্ব বর্ধমান জেলার কালনার লালজি মন্দির, ওড়িশার বোলাঙ্গির জেলার রাণিপুর ঝরিয়ালের ইন্দ্রলাথ মন্দির, উত্তর প্রদেশের কানপুর দেহাত জেলার নেবিয়া খেরা মন্দির ও ছত্তিশগড়ের মহাসমুন্দ জেলার সিরপুরের লক্ষণ মন্দির।
এই ডাকটিকিটের মাধ্যমে ভারতের, বিশেষত পশ্চিমবঙ্গের সমৃদ্ধ সাংস্কৃতিক ঐতিহ্য ও অনন্য স্থাপত্যরীতির কাহিনী প্রতিফলিত হয়েছে। ডাকটিকিটগুলির দাম ধার্য করা হয়েছে ৫টাকা এবং ১২ টাকা। কলকাতা জিপিও, শিলিগুড়ি মুখ্য ডাকঘর, দুর্গাপুর মুখ্য ডাকঘর, দার্জিলিং মুখ্য ডাকঘর, আন্দামান ও নিকোবর দ্বীপপুঞ্জের পোর্ট ব্লেয়ার মুখ্য ডাকঘর౼ সহ দেশের সব ফিলাটেলি ব্যুরোতে এই ডাকটিকিটগুলি কিনতে পাওয়া যাবে।
SSS/CB
(Visitor Counter : 10
প্রধানমন্ত্রীরদপ্তর
প্রধানমন্ত্রী ৩ জানুয়ারি ১০৮তম ভারতীয় বিজ্ঞান কংগ্রেসে ভাষণ দেবেন
নয়াদিল্লি, ১ জানুয়ারি,২০২৩
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ৩ জানুয়ারি সকাল ১০-৩০ মিনিটে ১০৮তম ভারতীয় বিজ্ঞান কংগ্রেসে ভাষণ দেবেন।
এ বছরের ভারতীয় বিজ্ঞান কংগ্রেসের মূল ভাবনা – ‘মহিলাদের ক্ষমতায়নের মাধ্যমে সুস্থায়ী উন্নয়নের জন্য বিজ্ঞান ও প্রযুক্তি’। বিজ্ঞান কংগ্রেসে সুস্থায়ী উন্নয়ন এবং মহিলাদের ক্ষমতায়নের জন্য বিজ্ঞান ও প্রযুক্তির কি ভূমিকা হওয়া উচিৎ তা নিয়ে বিস্তারিত আলোচনা হবে। আলোচনায় অংশগ্রহণকারীরা উচ্চশিক্ষায়, গবেষণায় এবং শিল্প সংস্থায় কিভাবে মহিলাদের অংশগ্রহণ বৃদ্ধি করা যায় তা নিয়ে আলোচনা করবেন। এছাড়াও বিজ্ঞান, প্রযুক্তি, ইঞ্জিনিয়ারিং এবং গণিত বিষয়ে শিক্ষালাভ ও গবেষণার সুযোগের ক্ষেত্রে মহিলাদের সমান অধিকারের বিষয়টি নিশ্চিত করার জন্য বিভিন্ন পদক্ষেপ নিয়ে আলোচনা হবে। পাশাপাশি, অর্থনীতিতে তাঁদের সমান অংশগ্রহণের বিষয়টিও আলোচনায় স্থান পাবে। বিজ্ঞান কংগ্রেসে বিজ্ঞান ও প্রযুক্তি ক্ষেত্রে মহিলাদের অবদান শীর্ষক একটি বিশেষ আয়োজনের ব্যবস্থা করা হয়েছে যেখানে বিশিষ্ট মহিলা বিজ্ঞানীরা বক্তব্য রাখবেন।
বিজ্ঞান কংগ্রেসে বেশ কিছু গুরুত্বপূর্ণ বিষয় নিয়ে বিশেষ অনুষ্ঠানের আয়োজন করা হয়েছে। ছোট ছোট ছেলে-মেয়েদের মধ্যে বিজ্ঞানের ওপর আগ্রহ এবং বিজ্ঞান মনস্কতা গড়ে তোলার জন্য শিশু বিজ্ঞান কংগ্রেসের আয়োজন করা হবে। যুব সম্প্রদায়কে কৃষিক্ষেত্রে আকৃষ্ট করতে এবং জৈব-অর্থনীতির মানোন্নয়নের জন্য কৃষক বিজ্ঞান কংগ্রেসে আলোচনা হবে। প্রাচীনকালে দেশের বিভিন্ন বৈজ্ঞানিক কাজকর্মের নিদর্শন এবং আদিবাসী মহিলাদের ক্ষমতায়নের বিষয় নিয়ে আদিবাসী বিজ্ঞান কংগ্রেস অনুষ্ঠিত হবে।
ভারতীয় বিজ্ঞান কংগ্রেসের প্রথম অধিবেশন বসেছিল ১৯১৪ সালে। এ বছর ১০৮তম বিজ্ঞান কংগ্রেস অনুষ্ঠিত হবে রাষ্ট্রসন্ত তুকাদোজি মহারাজ নাগপুর বিশ্ববিদ্যালয়ে। এই বিশ্ববিদ্যালয়টি এ বছর শতবার্ষিকী উদযাপন করছে।
PG/CB /DM/
(
কর্পোরেটবিষয়সংক্রান্তমন্ত্রক
বিভিন্ন দেশ / সংগঠনের সঙ্গে ইনস্টিটিউট অফ কস্ট অ্যাকাউন্ট্যান্টস অফ ইন্ডিয়া  এবং ইনস্টিটিউট অফ কোম্পানিজ সেক্রেটারিজ অফ ইন্ডিয়া -এর পক্ষ থেকে স্বাক্ষরিত সমঝোতাপত্রগুলিতে  মন্ত্রিসভার অনুমোদন
নয়াদিল্লি, ২৫ মে, ২০২১
বিভিন্ন দেশ / সংগঠনের সঙ্গে ইনস্টিটিউট অফ কস্ট অ্যাকাউন্ট্যান্টস অফ ইন্ডিয়া  এবং ইনস্টিটিউট অফ কোম্পানিজ সেক্রেটারিজ অফ ইন্ডিয়া -এর পক্ষ থেকে স্বাক্ষরিত সমঝোতাপত্রগুলিতে  প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা কর্মপরবর্তী অনুমোদন দিয়েছে।
উল্লেখ করা যেতে পারে, ইনস্টিটিউট অফ কস্ট অ্যাকাউন্ট্যান্টস অফ ইন্ডিয়া  এবং ইনস্টিটিউট অফ কোম্পানিজ সেক্রেটারিজ অফ ইন্ডিয়া  ইতিমধ্যেই একাধিক বিদেশি প্রতিষ্ঠানের সঙ্গে সমঝোতাপত্র স্বাক্ষর করেছে। বিভিন্ন দেশের এই প্রতিষ্ঠানগুলির মধ্যে রয়েছে – অস্ট্রেলিয়ার ইনস্টিটিউট অফ পাবলিক অ্যাকাউন্ট্যান্টস ; গ্রেট ব্রিটেনের চার্টার্ড ইনস্টিটিউট অফ সিকিউরিটিজ অ্যান্ড ইনভেস্টমেন্ট ; গ্রেট ব্রিটেনের চার্টার্ড ইনস্টিটিউট অফ পাবলিক ফিনান্স অ্যান্ড অ্যাকাউন্ট্যান্সি ; শ্রীলঙ্কার ইনস্টিটিউট অফ সার্টিফায়েড ম্যানেজমেন্ট অ্যাকাউন্ট্যান্টস এবং ব্রিটেনের ইনস্টিটিউট অফ চার্টার্ড সেক্রেটারিজ অ্যান্ড অ্যাডমিনিস্ট্রেটর্স ।
এই সমঝোতাপত্রগুলি স্বাক্ষরের ফলে ভারত ও সংশ্লিষ্ট দেশের প্রতিষ্ঠানগুলির মধ্যে জ্ঞানের আদানপ্রদান, অভিজ্ঞতা বিনিময় এবং কারিগরি সহযোগিতার পথ আরও সুগম হবে। একইসঙ্গে, কস্ট অ্যাকাউন্টস-এর ক্ষেত্রে গুণমান যাচাইয়ের বিষয়গুলি একে অপরের কাছে সমান স্বীকৃতি পাবে। প্রতিষ্ঠানগুলি তাদের এক্তিয়ারে থেকে বার্ষিক সভা-সম্মেলন, প্রশিক্ষণ কর্মসূচি, সেমিনার এবং যৌথ গবেষণামূলক কর্মসূচি গ্রহণের মাধ্যমে পারস্পরিক সহযোগিতা করবে।
সমঝোতাপত্র স্বাক্ষরের প্রভাব
এই সমঝোতাপত্র স্বাক্ষরের ফলে সংশ্লিষ্ট দেশের প্রতিষ্ঠানগুলির মধ্যে নিরপেক্ষতা, সর্বজনীন দায়বদ্ধতা এবং উদ্ভাবনের মতো ক্ষেত্রে সহযোগিতার পথ সুগম হবে।
প্রেক্ষাপট
বিশেষ সংসদীয় আইন কস্ট অ্যান্ড ওয়ার্কর্স অ্যাকাউন্ট্যান্টস অ্যাক্ট, ১৯৫৯-এর ধারা অনুযায়ী ইনস্টিটিউট অফ কস্ট অ্যাকাউন্ট্যান্টস অফ ইন্ডিয়া  স্থাপিত হয়। বিধিবদ্ধ ও পেশাদার এই সংস্থাটি কস্ট অ্যাকাউন্ট্যান্সি পেশায় নিয়ন্ত্রণমূলক ব্যবস্থা কায়েম করে থাকে। দেশে এটি এ ধরনের একমাত্র প্রতিষ্ঠান যা কস্ট অ্যাকাউন্ট্যান্সির ক্ষেত্রে স্বীকৃত এবং লাইসেন্স প্রদানকারী সংস্থা।
সংসদের দ্য কোম্পানি সেক্রেটারিজ অ্যাক্ট, ১৯৮০  অনযায়ী, বিধিবদ্ধ সংস্থা হিসেবে ইনস্টিটিউট অফ কোম্পানিজ সেক্রেটারিজ অফ ইন্ডিয়া  স্থাপন করা হয়। দেশে একটি কোম্পানির সচিব পদের পেশার মানোন্নয়ন ও নিয়ন্ত্রণের সঙ্গে এই প্রতিষ্ঠানটি যুক্ত রয়েছে।
CG/BD/DM/
(
প্রধানমন্ত্রীরদপ্তর
সফটব্যাঙ্ক কর্পোরেশনের বোর্ড ডিরেক্টর এবং প্রতিষ্ঠাতা মিঃ মাসাওসি সনের সঙ্গে প্রধানমন্ত্রীর বৈঠক
নতুনদিল্লি, ২৩শে মে,২০২২
প্রধানমন্ত্রী শ্রী নরেন্দ্র মোদী আজ টোকিওতে সফটব্যাঙ্ক কর্পোরেশনের প্রতিষ্ঠাতা ও বোর্ড ডিরেক্টর মিঃ মাসাওসি সনের সঙ্গে বৈঠক করেছেন। বৈঠকে প্রধানমন্ত্রী ভারতের নতুন শিল্পোদ্যোগ বা স্টার্টআপের সঙ্গে যুক্ত ক্ষেত্রে সফটব্যাঙ্কের ভূমিকার প্রশংসা করেছেন। ভারতে প্রযুক্তি, জ্বালানী ও আর্থিক ক্ষেত্রের মত গুরুত্বপূর্ণ বিষয়ে ভবিষ্যতে সফটব্যাঙ্কের অংশগ্রহণের দিকটি নিয়েও তাঁদের মধ্যে আলোচনা হয়েছে।
ভারতে সহজে ব্যবসা করার ক্ষেত্রে যে সব সংস্কারমূলক উদ্যোগ নেওয়া হয়েছে, আলোচনায় সেই বিষয়গুলিও স্থান পেয়েছে। এ ছাড়াও দেশে সফটব্যাঙ্কের বিনিয়োগ বাড়ানোর সম্ভাব্য জায়গাগুলির বিষয়ে নির্দিষ্ট প্রস্তাব নিয়েও তাঁরা আলোচনা করেছেন।
CG/CB/
(
খনিমন্ত্রক
হিন্দুস্তান কপার লিমিটেডের নিট মুনাফা ৮৩ শতাংশ বাড়ল
কলকাতা, ২৮ মে, ২০১৯
২০১৮-১৯ অর্থবর্ষে হিন্দুস্তান কপার লিমিটেড -এর ১৪৫.৭৪ কোটি টাকা লাভ হয়েছে, যা গত বছরের ঐ একই সময়ের তুলনায় ৮৩ শতাংশ বেশি। ২০১৮-১৯ অর্থবর্ষে এইচসিএল-এর আয় হয়েছে ১৮১৬.২৫ কোটি টাকা। গত অর্থবর্ষে আয় হয় ১৬৭০.৪৮ কোটি টাকা। এইচসিএল-এর চতুর্থ ত্রৈমাসিকে কর প্রদানের আগে লাভ হয়েছে ৭৪.৬৩ কোটি টাকা। গত বছরের ঐ একই সময়ে তা ছিল ৩৩.৮৮ কোটি টাকা। এইচসিএল-এর বোর্ড অফ ডিরেক্টর্স-এর বৈঠকে আজ ২০১৮-১৯ অর্থবর্ষের এই ফলাফল জানানো হয়েছে। চলতি অর্থবর্ষে এইচসিএল তামা উৎপাদন করেছে ৪১.২২ লক্ষ টন যা গত ২১ বছরে সর্বাধিক এবং গত অর্থবর্ষের ৩৬.৭৫ লক্ষ টন উৎপাদনের তুলনায় ১২ শতাংশ বেশি। আগামীদিনে তামা উৎপাদনের লক্ষ্যমাত্রা রাখা হয়েছে ২০০ লক্ষ টন।
চলতি অর্থবর্ষে এইচসিএল-এর তামা বিক্রির পরিমাণ ৩৮,২৭৩ মেট্রিক টন, যা গত নয় বছরে সর্বাধিক এবং গত অর্থ বছরের ৩৬,৪৩৫ মেট্রিক টন বিক্রির তুলনায় ৫ শতাংশ বেশি। চলতি অর্থবর্ষে এইচসিএল রেকর্ড পরিমাণ ৮৪২.৬৭ কোটি টাকার বিদেশি মুদ্রা আয় করেছে যা ২০১৭-১৮ অর্থবর্ষে ছিল ৩৪০.৬৯ কোটি টাকা। মালাঞ্জখন্ড ভূগর্ভস্থ খনি প্রকল্পের সম্প্রসারণের কাজ পূর্ব নির্ধারিত সূচি মেনেই চলছে। আগামী ২০১৯-২০ অর্থবর্ষে এই খনি থেকে উৎপাদনের পরিকল্পনা নেওয়া হয়েছে।
SSS/SS/DM
(Visitor Counter : 69
বিজ্ঞানওপ্রযুক্তিমন্ত্রক
সিএসআইআর এবং সিএমইআরআই-এর যৌথ উদ্যোগে বৃক্ষরোপণ কর্মসূচি
কলকাতা, ১১ এপ্রিল ২০১৯
বিজ্ঞান ও শিল্প গবেষণা পর্ষদ  এবং দূর্গাপুরের সেন্ট্রাল মেকানিকাল ইঞ্জিনিয়ারিং রিসার্চ ইন্সটিটিউট -এর যৌথ উদ্যোগে বুধবার এক বৃক্ষরোপণ কর্মসূচির আয়োজন করা হয়। ‘পরিচ্ছন্ন ও সবুজায়িত ভারত’ উদ্যোগের অঙ্গ হিসেবে দুই প্রতিষ্ঠানের সহযোগিতায় দূর্গাপুরের ক্যাম্পাসে জৈব ফল চাষাবাদ ও বৃক্ষরোপণের উদ্দেশ্যে এই কর্মসূচির আয়োজন করা হয়। বৃক্ষরোপণ কর্মসূচির সূচনা করেন পশ্চিমবঙ্গ ফরেস্ট সার্ভিসের আঞ্চলিক আধিকারিক শ্রী মৃণাল কান্তি মন্ডল এবং সিএমইআরআই-এর নির্দেশক অধ্যাপক হরিশ হিরানী। এই উপলক্ষ্যে আম, পেঁপে, কাঁঠাল, নারকেল ও আমলা সহ প্রায় দেড়শোটি চারাগাছ রোপণ করা হয়।
অধ্যাপক হিরানী বলেন, জৈব ফল চাষাবাদ প্রসারে তাঁর প্রতিষ্ঠান অতি ঘনত্ব বিশিষ্ট বৃক্ষরোপণ পদ্ধতি ব্যবহার করবে। এ ধরণের পদ্ধতি জৈব চাষাবাদ সংক্রান্ত যে জাতীয় মানক রয়েছে তার সঙ্গে সঙ্গতিপূর্ণ। তিনি আরও জানান, আগামী ডিসেম্বর নাগাদ আরও ৫০০টি বৃক্ষরোপণ করা হবে। এরফলে বৃক্ষ এবং প্রতিষ্ঠানে কর্মচারির সংখ্যা সমতুল্য হবে।
অনুষ্ঠানে পশ্চিমবঙ্গ ফরেস্ট সার্ভিসের বিভাগীয় আধিকারিক শ্রী মন্ডল দুই প্রতিষ্ঠানের মধ্যে এ ধরণের অনবদ্য উদ্যোগের উচ্ছসিত প্রশংসা করেন। জাতীয় বনাঞ্চল নীতির ক্ষেত্রে এই উদ্যোগের সাদৃশ্য রয়েছে বলেও তিনি অভিমত প্রকাশ করেন। জাতীয় বনাঞ্চল নীতিতে অরণ্যের পরিধি বাড়িয়ে ৩৩ শতাংশ করার যে উদ্যোগ নেওয়া হয়েছে, শ্রী মন্ডল সেকথাও স্মরণ করিয়ে দেন।
CG/BD/NS
(Visitor Counter : 130
প্রধানমন্ত্রীরদপ্তর
প্রধানমন্ত্রী মাইসুরু দশেরা অনুষ্ঠানের বিশেষ মুহূর্তগুলি ভাগ করে নিয়েছেন
নয়াদিল্লি, ৬ অক্টোবর ২০২২
প্রধানমন্ত্রী শ্রী নরেন্দ্র মোদী মাইসুরুতে দশেরা উদযাপনের বিভিন্ন মুহূর্ত ভাগ করে নিয়েছেন এবং সুন্দরভাবে নিজেদের সংস্কৃতি ও ঐতিহ্য সংরক্ষণের জন্য মাইসুরু-র মানুষের দায়বদ্ধতার প্রশংসা করেছেন। প্রধানমন্ত্রী তাঁর মাইসুরু ভ্রমণের কিছু বিশেষ স্মৃতি উল্লেখ করেছেন বিশেষ করে, ২০২২,-এর যোগ দিবসে তাঁর সাম্প্রতিক সফর নিয়ে।
একজন নাগরিকের ট্যুইট উদ্ধৃত করে প্রধানমন্ত্রী ট্যুইটে বলেছেন –
“মাইসুরু দশেরা চিত্তাকর্ষক। আমি মাইসুরু-র মানুষকে এত সুন্দরভাবে তাঁদের সংস্কৃতি এবং ঐতিহ্য সংরক্ষণের জন্য বাহবা দিই। আমার মাইসুরু ভ্রমণের সুন্দর স্মৃতি আছে বিশেষ করে, ২০২২-এর যোগ দিবসের সাম্প্রতিক সফরটি সম্পর্কে।”
PG/AP/DM/
(
প্রধানমন্ত্রীরদপ্তর
ভারতীয় ক্রিকেট দলকে প্রধানমন্ত্রীর অভিনন্দন
নতুনদিল্লি, ১৯ই জানুয়ারী, ২০২১
প্রধানমন্ত্রী শ্রী নরেন্দ্র মোদী অস্ট্রেলিয়ায় ভারতীয় ক্রিকেট দলের সাফল্যে তাঁদের অভিনন্দন জানিয়েছেন।
প্রধানমন্ত্রী বলেছেন, “অস্ট্রেলিয়ায় ভারতীয় ক্রিকেট দলের সাফল্যে আমরা উচ্ছ্বসিত। পুরো সময় ধরে তাঁদের অসাধারণ উৎসাহ ও উদ্দীপনা নজরে এসেছে। আর ছিল তাঁদের এগিয়ে যাবার অভিপ্রায়, নজরকাড়া চরিত্রবল ও সঙ্কল্প। দলকে অভিনন্দন জানাই। আপনাদের ভবিষ্যৎ উদ্যমগুলির জন্য শুভকামনা রইল। “
পঞ্চায়েতিরাজমন্ত্রক
গ্রামাঞ্চলে কোভিড-১৯ সংক্রমণ নিয়ন্ত্রণে গ্রাম পঞ্চায়েতগুলি প্রয়োজনীয় ব্যবস্থা নিচ্ছে
নয়াদিল্লি, ১৬ এপ্রিল, ২০২০
দেশের গ্রামীণ এলাকাগুলিতে কোভিড-১৯ মহামারী সংক্রমণ প্রতিরোধে জেলা প্রশাসন ও গ্রাম পঞ্চায়েতগুলি একাধিক কার্যকর ব্যবস্থা গ্রহণ করছে। লকডাউন নিষেধাজ্ঞাগুলি যাতে লঙ্ঘিত না হয় এবং সামাজিক দূরত্ব বজায় রাখা হয়, তার জন্য কেন্দ্রীয় পঞ্চায়েতি রাজ মন্ত্রক রাজ্য সরকার, জেলা কর্তৃপক্ষ এবং গ্রাম পঞ্চায়েতগুলির সঙ্গে ঘনিষ্ঠ সমন্বয় বজায় রেখে চলেছে।
পঞ্চায়েত স্তরে যেসব উদ্যোগ নেওয়া হচ্ছে, সেগুলি সেরা পদ্ধতির উদাহরণ হিসাবে অন্যান্য পঞ্চায়েতগুলিও অনুসরণ করতে পারে। এই উদ্যোগগুলির কয়েকটি হল :
উত্তর প্রদেশ : সিদ্ধার্থনগর জেলায় এক পোস্টম্যান মাইক্রো এটিএম মারফৎ গ্রামের মানুষজনকে অর্থ তুলতে সাহায্য করছেন।
মিরাট ডিভিশনে ৬টি জেলা থেকে প্রায় ২০ হাজার প্রবাসী শ্রমিককে চিহ্নিত করা হয়েছে। এর মধ্যে ৬০০ জন শ্রমিক বিদেশ সফর করেছিলেন।
৭০০টি কোয়ারেন্টাইন সেন্টারে ৬ হাজার ৬০০-রও বেশি মানুষ কাজ করছেন।
গ্রাম প্রধানরা খাদ্য ও অস্থায়ী বাসস্থানের সংস্থান করছেন।
বিপন্ন পরিবারগুলিকে ত্রাণ সহায়তা হিসাবে মাসে ১ হাজার টাকা করে দেওয়া হচ্ছে।
প্রবাসী শ্রমিক ও আর্ত মানুষদের দৈনিক রেশন বা রান্না করা খাবার পৌঁছে দেওয়া হচ্ছে।
২ হাজার ৮২০ জন সাফাই কর্মীকে মাস্ক, স্যানিটাইজার, সাবান, দস্তানা প্রভৃতি দেওয়া হয়েছে।
কেরল : পঞ্চায়েত ও পুরসভাগুলিকে স্থানীয়স্বশাসিত প্রতিষ্ঠানগুলির সহায়তায় ১ হাজার ৩০০-রও বেশি সর্বজনীন রন্ধনশালা চালু করা হয়েছে। এই ধরনের রন্ধনশালাগুলির অধিকাংশই সঞ্চালনার দায়িত্বে রয়েছেন মহিলারা। রাজ্য মহিলা ক্ষমতায়ন কর্মসূচির অধীন সদস্যারা এই কাজে যুক্ত রয়েছেন।
দাদরা ও নগর হাভেলী : পঞ্চায়েত এলাকাগুলিকে স্বাস্থ্যবিধি মেনে চলা সহ করণীয় বিষয় এবং কি করণীয় নয়, সে সম্পর্কে দৈনিক সচেতনতা প্রচার করা হচ্ছে।
গ্রামীণ এলাকাগুলিতে বিনামূল্যে হ্যান্ড স্যানিটাইজার ও মাস্ক বিতরণ করা হয়েছে।
২০টি গ্রাম পঞ্চায়েতের সবকটিতেই ১০ হাজারেরও বেশি হ্যান্ডবিল বিলি করা হয়েছে।
অন্ধ্রপ্রদেশ : বাড়ি বাড়ি সমীক্ষা চালানো হচ্ছে এবং মাস্ক বিতরণ করা হয়েছে। কোভিড-১৯ মোকাবিলায় রাজ্য সরকার ১৬ কোটি মাস্ক বিতরণ করবে।
১ কোটি ৪৭ লক্ষ পরিবারের মধ্যে ১ কোটি ৪৩ লক্ষ পরিবারের কোনও রকম কোভিড-১৯ আক্রান্তের ঘটনা ঘটেছে কিনা তার জন্য চিহ্নিত করা হয়েছে।
(CG/BD/SB
স্বরাষ্ট্র মন্ত্রক
জাতীয় নাগরিকপঞ্জিতে যাঁরা তাঁদের নাগরিকত্ব প্রমাণ করতে পারেননি নাগাল্যান্ডে তাঁদের জন্য কোন ডিটেনশন ক্যাম্প তৈরি করা হয়নি : শ্রী নিত্যানন্দ রাই
নয়াদিল্লি, ৪ ডিসেম্বর, ২০১৯
রাজ্যসভায় আজ কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই নাগাল্যান্ডে ডিটেনশন ক্যাম্প তৈরি সংক্রান্ত একটি প্রশ্নের লিখিত জবাবে জানিয়েছেন, ঐ রাজ্যে এ ধরনের কোন ক্যাম্প তৈরি করা হয়নি। তিনি আরও জানান, যদিও অসম সরকার বাংলাদেশ সীমান্তে অবস্থিত জেলাগুলি জাতীয় নাগরিকপঞ্জিতে  নির্দিষ্ট কিছু জনসংখ্যার পুনর্বিবেচনা চাইলেও সুপ্রিম কোর্ট তাতে রাজি হয়নি।
এনআরআইসি প্রক্রিয়ায় কোন দাবি এবং অভিযোগের সিদ্ধান্তে খুশি না হলে যে কোন ব্যক্তি উপরোক্ত আদেশের ১২০ দিনের মধ্যে ‘দ্য ফরেনার্স  অর্ডার, ১৯৬৪’-এর অধীনে নির্দিষ্ট ফরেনার্স ট্রাইবুনালে আপিল করতে পারবেন। ট্রাইবুনালে আবেদনের নিষ্পত্তির পরে অসম রাজ্যের এনআরআইসি-তে নাম বাদ যাবে বা যোগ হবে।
CG/AP/DM
(Visitor Counter : 66
খাদ্যপ্রক্রিয়াকরণশিল্পমন্ত্রক
শ্রীমতী হরসিমরৎ কৌর বাদল আজ ভিডিও কনফারেন্সের মাধ্যমে কৃষি প্রক্রিয়াকরণ ক্ষেত্রের শিল্পদ্যেগীদের সঙ্গে বৈঠক করেন
কৃষি প্রক্রিয়াকরণ ক্লাস্টার পরিকল্পনার অধীনে ৩৬টি প্রকল্পের পর্যালোচনা করা হয়
প্রকল্পগুলির প্রতি মাসের ভার্চুয়াল পরিদর্শনের কাজ সম্পূর্ণ করা হয়েছে
নতুন দিল্লী, ১৯শে জুন, ২০২০
কেন্দ্রীয় খাদ্য প্রক্রিয়াকরণ শিল্প মন্ত্রী শ্রীমতী হরসিমরৎ কৌর বাদল আজ ভিডিও কনফারেন্সের মাধ্যমে কৃষি প্রক্রিয়াকরণ ক্লাসটারের উদ্যোগীদের সঙ্গে বৈঠক করেন। কৃষি প্রক্রিয়াকরণ ক্লাস্টারের পরিকাঠামো গঠনের লক্ষ্যে এই বৈঠকের আয়োজন করে কেন্দ্রীয় খাদ্য প্রক্রিয়াকরণ মন্ত্রক। খাদ্য প্রক্রিয়াকরণ শিল্প মন্ত্রকের প্রতিমন্ত্রী শ্রী রামেশ্বর তেলি এই বৈঠকে উপস্থিত ছিলেন।
বৈঠকে মন্ত্রকের অনুমোদিত ৩৬ টি প্রকল্পের পর্যালোচনা করা হয়েছে। আসাম, অন্ধ্রপ্রদেশ, বিহার, গুজরাট, হরিয়ানা, হিমাচল প্রদেশ, জম্মু ও কাশ্মীর, কর্নাটক, কেরালা, মধ্যপ্রদেশ, মহারাষ্ট্র, পাঞ্জাব, রাজস্থান, তামিলনাড়ু,উত্তরাখন্ড এবং উত্তরপ্রদেশে এই প্রকল্পগুলি রয়েছে। খাদ্য প্রক্রিয়াকরণ শিল্প মন্ত্রীর সঙ্গে ব্যবসায়ীরা কথা বলেন। প্রকল্প রূপায়ণে তারা তাদের অভিজ্ঞতা এবং সমস্যার কথা তুলে ধরেন।
শ্রীমতী হরসিমরৎ কৌর বাদল বলেন, শারীরিকভাবে প্রকল্প পরিদর্শনের পরিবর্তে বিকল্প নতুন ব্যবস্থার উদ্যোগ নিয়েছে খাদ্য প্রক্রিয়াকরণ মন্ত্রক। তথ্যপ্রযুক্তির মাধ্যমে প্রতিমাসে ভার্চুয়াল পরিদর্শন করা হচ্ছে। ভার্চুয়াল পরিদর্শনের নক্সা অনুযায়ী বিশেষ দল প্রকল্পগুলির অগ্রগতি ও মূল্যায়ন করবে।
কৃষি প্রক্রিয়াকরণ ক্লাস্টার প্রকল্পগুলির পর্যালোচনা বৈঠক অনুষ্ঠিত হয় গত ১৭ই এবং ১৮ই জুন,২০২০ তারিখে। খাদ্য প্রক্রিয়াকরণ মন্ত্রকের পক্ষ থেকে একাধিক অনলাইন বৈঠকে বর্তমান প্রকল্পগুলির কাজের পর্যালোচনা করা হয়। প্রকল্পগুলির কাজের অগ্রগতি, শ্রমিক এবং সরবরাহ বিষয় সহ অন্যান্য যাবতীয় বিষয় নিয়ে উদ্যোগপতিদের সঙ্গে আলোচনা হয়। লকডাউন চলাকালে কাজের বিলম্ব হওয়া বা সময়সূচি মতন প্রকল্পের কাজ সম্পূর্ণ না হওয়ায়,তাদের সময়সীমা কিছুটা বাড়ানো হয়েছে।
উল্লেখ্য, চলতি বছরের শুরুতে খাদ্য প্রক্রিয়াকরণ মন্ত্রককে তথ্যপ্রযুক্তি ব্যবস্থাপনা এবং ই-অফিস সঠিকভাবে চালু করার জন্য সরকারের পক্ষ থেকে পুরস্কৃত করা হয়।
ভার্চুয়াল পদ্ধতিতে খাদ্য প্রক্রিয়াকরণ মন্ত্রক,আন্ত: মন্ত্রক বৈঠকের মাধ্যমে প্রকল্পের অনুমোদন বা পর্যালোচনা করে চলেছে। এর পাশাপাশি মন্ত্রকের পক্ষ থেকে প্রকল্পের সঙ্গে যুক্ত সংশ্লিষ্ট সব পক্ষের সঙ্গে এই ভার্চুয়াল মাধ্যমে যোগাযোগ করা হয়।
মন্ত্রকের হাতে বিনিয়োগ পোর্টাল, সম্পদ পোর্টাল রয়েছে। এর মাধ্যমে নির্দিষ্ট পরিকল্পনার ভর্তুকির আবেদন গ্রহন, প্রক্রিয়াকরণ এবং অনুমোদন করা হয়ে থাকে।
(CG/PPM
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি-র অনলাইন বিক্রিতে কাগজ প্যাকেজিং-এর ব্যবহার জনসাধারণের প্রশংসা অর্জন করেছে
নতুন দিল্লি, ১৩ সেপ্টেম্বর, ২০২০
খাদি ও গ্রামীণ শিল্পোদ্যোগ কমিশন -এর উদ্যোগে মাত্র ২ মাস আগে থেকে ই-কমার্স শিল্প সামগ্রী বিক্রিতে হস্ত নির্মিত কাগজ প্যাকেজিং-এর উপকরণ ব্যবহার করা শুরু করেছে। প্লাস্টিক দূষণ রোধে খাদির প্রধান লক্ষ্যই হল “গ্রীণ কেমিস্ট্রি” অর্থাৎ সবুজের রসায়ন। এই লক্ষ্যপূরণে কেভিআইসি প্রথম দিন থেকেই অনলাইন সামগ্রী বিক্রিতে প্লাস্টিকের পরিবর্তে কাগজের প্যাকেজিং ব্যবহার করা শুরু করেছে।
কেভিআইসি সাধারণত কোনো তরল পদার্থে, যেখানে পরিবহনের সময় কোনো লিক হয়ে যাওয়ার সম্ভাবনা থাকে সে ক্ষেত্রে সামান্য প্লাস্টিকের মোড়ক ব্যবহার করলেও অন্যান্য সামগ্রীর ক্ষেত্রে হাতে তৈরি কাগজের খাম/প্যাকেট এবং হাতে তৈরি কার্টুন বক্স ব্যবহার করে থাকে। কেভিআইসি আরও ভালো স্বাস্থ্য বিধির জন্য আগে ফেস মাস্ক প্যাকিং-এর সময় প্লাস্টিক ব্যবহার করলেও খুব শীঘ্রই বিশেষভাবে হাতে তৈরি কাগজের খামে প্যাকিং-এর কাজ শুরু করবে।
বিভিন্ন ই-কমার্স সংস্থার পণ্য সরবরাহের প্যাকেজিং-এর ক্ষেত্রে প্লাস্টিকের অত্যাধিক ব্যবহারের ফলে পরিবেশে বিপদ সৃষ্টি করতে পারে বলে জানিয়েছিল ন্যাশনাল গ্রীণ ট্রাইব্যুনাল। এবিষয়ে ট্রাইব্যুনাল কেন্দ্রীয় দূষণ নিয়ন্ত্রণ সংস্থাকে খতিয়ে দেখার জন্য এবং ই বাণিজ্য সংস্থাগুলির ব্যবহৃত প্লাস্টিক রোধে প্রয়োজনীয় পদক্ষেপ নেওয়ার নির্দেশ দিয়েছিল।
হাতে তৈরি কাগজের প্যাকেট এবং কার্টুন বক্স ব্যবহার করে কেভিআইসি পরিবেশ সুরক্ষা ও কর্ম সংস্থান উভয় ক্ষেত্রেই গুরুত্বপূর্ণ ভূমিকা পালন করেছে। কেভিআইসি জয়পুরের কুমারাপ্পা ন্যাশনাল হ্যান্ড মেড পেপার ইনস্টিটিউট-এর হাতে তৈরি কাগজের প্যাকেট ব্যবহার করছে প্যাকেজিং-এর সময়। এর ফলে ওই সংস্থায় অতিরিক্ত কর্মসংস্থানের সুযোগ তৈরি হয়েছে।
কেভিআইসি-র চেয়ারম্যান শ্রী বিনয় কুমার সাকসেনা জানিয়েছেন, খাদির কাপড়গুলি বিশ্বের মধ্যে সবচেয়ে বেশি পরিবেশবান্ধব পরিধানযোগ্য এবং পরিবেশ সংরক্ষণের যে কোনো কাজেই কেভিআইসি সবসময়ই গুরুত্বপূর্ণ ভূমিকা পালন করে থাকে।
ন্যাশনাল গ্রীণ ট্রাইব্যুনাল-এর সম্প্রতি নির্দেশ সম্পর্কে গণমাধ্যমের প্রশ্নের উত্তরে শ্রী সাকসেনা জানান, খাদির পণ্যগুলি পরিবেশবান্ধব। এই সামগ্রী সরবরাহে হাতে তৈরি কাগজের প্যাকেট ব্যবহার করা হচ্ছে। তিনি আরও জানান, হাতে তৈরি কাগজের প্যাকেজ এবং বাক্সগুলি সাধারণত প্লাস্টিকের প্যাকেজিং প্যাকেটের থেকে বেশি ভারি। তাই কেভিআইসি-র হাতে তৈরি কাগজের প্যাকেজিং-এর কুরিয়ারে অতিরিক্ত মাশুল লাগছে। কেভিআইসি কাগজের প্যাকেটে পণ্য সরবরাহের জন্য অনলাইন গ্রাহকদের কাছ থেকে প্রশংসা অর্জন করেছে। কাগজের প্যাকেট ব্যবহার করায় গ্রাহকরা যথেষ্টই খুশি ব্যক্ত করেছেন ।
(CG/SS/SKD
প্রধানমন্ত্রীরদপ্তর
পণ্য পরিবহণে নতুন রেকর্ড গড়ায় দক্ষিণ-পূর্ব রেলের প্রশংসা করেছেন প্রধানমন্ত্রী
নয়াদিল্লি, ১৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী পণ্য পরিবহণ করে নতুন রেকর্ড গড়ায় দক্ষিণ-পূর্ব রেলের প্রশংসা করেছেন।
দক্ষিণ-পূর্ব রেলের এক ট্যুইট বার্তার জবাবে প্রধানমন্ত্রী বলেছেন, “ভালো একটি প্রবণতা! আর্থিক বিকাশের জন্য এটি অত্যন্ত শুভলক্ষণ”।
PG/CB/SB
(